Till Lindemann sa narodil 4. januára 1963.
Nemecký hudobník a poet je známy hlavne kvôli pozícii speváka v skupine Ramstein. Tillovo detstvo nepatrilo medzi najšťastnejšie, pretože otec na ňom uplatňoval veľmi prísnu výchovu. Keď mal 12 rokov, jeho rodičia sa rozviedli. V roku 1979 úspešne dokončil školu. Jeho prvá práca bola vo firme na spracovanie rašeliny, odkiaľ ho po 3 dňoch vyhodili. Potom pracoval ako tesár, technik v galérii a nakoniec plietol košíky. Ako 22-ročnému sa mu narodila jeho prvá dcéra Nelle, no neskôr sa s jej matkou rozviedol.
V roku 1986 začal hrať na bicie v kapele First Arsch. Vydali jeden album "Saddle up". Po roku 1990 sa Till pustil do písania textov, ktoré boli väčšinou založené na slovných obratoch. V roku 1994 vyhrali zápis v Berlíne a mohli si nahrať 4 piesne v profesionálnom štúdiu. Potom sa Till presťahoval do Berlína. Jeho otec zomrel v novembri 1992 na otravu alkoholom. Till o ňom neskôr napísal skladbu Heirate mich. Druhú dcéru má s Anjou Köseling, jeho formálnou manželkou. Anja zverejnila, že jej Till po dobu manželstva nadával a dokonca ju i bil. Tiež vraj odmietal platiť podporu na ich dcéru Mariu-Louise (narodená 1993). Till sa k tomu nikdy nevyjadril.
Till Lindemann je kvalifikovaný pyrotechnik. Po incidente pri koncerte v Berlíne 27. septembra 1996, keď zapálená časť kulisy spadla tesne vedľa divákov, si najali profesionálnu jednotku pyrotechnikov, od ktorých sa Till priúča a robí s nimi na koncertných efektoch. Každý člen má špeciálne inštrukcie ako používať pyrotechniku na pódiu.